《庚寅四月廿八日椫旁成》
元代·吴景奎

人生刚作百年期，三寸桐棺手自治。马革裹尸非我愿，桑蚕成茧是吾师。

莫忧王叵逢碑堕，好唤刘伶荷锸随。谁道野夫为计早，乐夫天命复奚疑。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。